**DĖL ROKIŠKIO RAJONO SAVIVALDYBĖS TARYBOS 2020 M. VASARIO 27 D. SPRENDIMO NR. TS-26 „DĖL ROKIŠKIO RAJONO SAVIVALDYBĖS BIUDŽETO 2020 METAMS PATVIRTINIMO“ PATIKSLINIMO**

 2020 m. gegužės 11 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

Patikslinti Rokiškio rajono savivaldybės tarybos 2020 m. vasario 27 d. sprendimą Nr. TS-26 „Dėl Rokiškio rajono savivaldybės biudžeto 2020 metams patvirtinimo“:

1. Padidinti 1 priede patvirtintą savivaldybės biudžeto pajamų dalį **206,700** **tūkst. Eur –** kita dotacija einamiesiems tikslams.

 2. 1 ir 2 priedus išdėstyti nauja redakcija.

3. Patikslinti 4 ir 5 priedus.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Reda Dūdienė

Rokiškio rajono savivaldybės tarybai

**„DĖL ROKIŠKIO RAJONO SAVIVALDYBĖS TARYBOS 2020M. VASARIO 27 D. SPRENDIMO Nr. TS-26 „DĖL ROKIŠKIO RAJONO SAVIVALDYBĖS BIUDŽETO 2020 METAMS PATVIRTINIMO“ PATIKSLINIMO“ AIŠKINAMASIS RAŠTAS**

 **Parengto sprendimo projekto tikslai ir uždaviniai.**

 Tarybos sprendimo projekto tikslas – patikslinti pajamų ir išlaidų planą.

 Šiuo metu esantis teisinis reglamentavimas.

Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu.

**Sprendimo projekto esmė.**

 Vadovaudamasi Lietuvos Respublikos Vyriausybės 2020 m. balandžio 8 d. nutarimu Nr.359, savivaldybė perėmė iš Socialinės apsaugos ir darbo ministerijos Obelių vaikų globos namus, kurie pervardinti į Obelių socialinių paslaugų namus. SADM skiria tikslines lėšas šiai įstaigai išlaikyti – 206,7 tūkst. Eur, todėl tikslinamas Rokiškio rajono savivaldybės tarybos 2020-02-27 sprendimu Nr. TS-26 „Dėl Rokiškio rajono savivaldybės biudžeto 2020 metams patvirtinimo“ patvirtintas savivaldybės biudžetas. Tikslinamos pajamų ir išlaidų dalys.

. **Galimos pasekmės, priėmus siūlomą tarybos sprendimo projektą:**

 **teigiamos, nauda rajono gyventojams –** savivaldybėje įkuriama įstaiga, kurios veiklos sritis bus išplėsta – bus teikiamos ne tik vaikų globos, bet ir kitos socialinės paslaugos savivaldybės gyventojams;

 **neigiamos** – nėra.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu.

Finansų skyriaus vedėja Reda Dūdienė